A WINDOW IN THRUMS
to him to come back, but he didna come, so I
sent Joey for him. Joey came runnin' back
to me sayin', * Mother, mother, am awfu*
fleid (frightened), for my father's greetin1
sair/

" A' thae things took a haud o* Joey, an* he
ended in gien us a fleg (fright). I was sleepin1
ill at the time, an* Hendry was ben sleepin' in
the room wi' Leeby, Joey bein* wi me. Ay,
weel, one nicht I woke up in the dark an* put
oot my hand to 'im, an' he wasna there. I sat
up wi' a terrible start, an* syne I kent by the
cauld 'at the door maun be open. I cried oot
quick to Hendry, but he was a soond sleeper,
an* he didna hear me* Ay, I dinna ken hoo
I did it, but I got ben to the room an* shook
him up. I was near daft wi' fear when I saw
Leeby wasna there either, Hendry couldna
tak it in a* at aince, but sune he had his trousers
on, a**' he made me lie down on his bed. He
said lie wouldna move till I did it, or I wouldna
hae done it. As sane as he was oot o* the hoose
crying their names I sat up in my bed listening

